Bretman Rock

Si **Bretman Rock Sacayanan** (natawo Hulyo 31, 1998) mao ang usa ka Pilipino-Amerikanhon nga bantogang YouTuber. Lumolupyo siya didto sa Honolulu, Hawaii. Nailhan si Bretman sa iyang pagbuhat og mga unsaon pag-*makeup* ug ang iyang kataw-anan nga panan-aw sa kinabuhi. 

Gibituonan siya sa iyang kaugalingong pasundayag sa telebisyon nga *MTV's Follow: Bretman Rock* (2021), gipakita sa daghang mga *music video*, ug niadtong Oktubre 2021 mao ang unang dayag nga bayot nga mitungha sa hapin sa *[[:en:Playboy|Playboy]]*.

## Kinabuhi
### Sayo nga kinabuhi
Natawo sa Cagayan, Pilipinas si Bretman Rock Sacayanan Laforga niadtong ika-31 sa Hulyo 1998 ug usa siya ka Ilokano. Ang iyang amahan nga mao si Edmund Laforga, usa ka dumadapig sa *wrestling* ug gihatagan siya usa ka nglan nga "Bret Hart" ug "The Rock." Mibalhin siya sa Hawaii sa dihang panuigong walo, ug midula siya og *baseball*, *soccer*, ug *volleyball* samtang nagdako.

### Kinaugalingon
Niadtong Nobiyembre 2019, namatay ang amahan ni Rock tungod na-coma sa tambalanan. Ang iyang inahan nga si Mercedita mapakita lang usahay sa daghang iyang mga bidyo. Siya aduna'y Ilokano nga kaliwat.

Usa ka bayot si Rock ug dunay uyab kaniadto, matod sa iyang interbyu sa *[[Elle (balahanan)|Elle]]*. Gihangyo usab niya ang mga tagasunod nga dili moadto sa iyahang balay niadtong Abril 2020, tungod sa COVID-19.

## Binuhatan
Misugod siya isip komedyante sa YouTube ug Vine sa wala pa siya magsugod sa paghimo'g mga blag ug mga panudlo nga unsaon pag-makeup. Nailhan usab siya tungod sa iyang kataw-anan nga mga panan-aw sa kinabuhi. Niadtong 2016, ang usa sa mga bidyo ni Rock nahimong bantogan kaayo. Nadasig siya sa YouTuber nga si Talia Joy ug makeup artist nga si Patrick Starrr. Niadtong 2016, milagda siya og kontrata sa Adober Studios, nga usa ka *creator network* sa social media nga gipanag-iyahan sa ABS-CBN.

Ang iyang manghod nga si Princess Mae ug ang iyang pag-umangkon nga si Cleo, ug ang ilang ig-agaw nga si Kieffer (alyas "**Miss K**") kanunay lang nga makit-an sa mga bidyo ni Rock, sama sa mukbang. Ang iyang higala nga si Larry, ug ang iyang kanhing *editor* nga si Agatha Danglapin, mipakita usab sa iyang mga bidyo. Bisan kon panagsa ra og magpakita si Rock sa ubang mga *influencer* sa iyang tsanel, nakigtambayayong siya nila James Charles, Bella Poarch, Nikita Dragun ug Chelsea Handler.

Niadtong 2017, gipili siya sa usa ka balahanan nga *[[:en:Time (magazine)|Time]]* isip usa sa mga "30 Most Influential Teens." Mipakita usab siya sa mga talaan sa *[[Forbes]]* niadtong tuig 2018. Mipakita siya sa balahanan nga *[[:en:Gay Times|Gay Times]]*, nga gipatik aron sa pagsaulog ang bulan sa kalipayan (*pride month*) niadtong Hunyo 2019. Niadtong Septiyembre 2019, mitambong si Rock sa iyahang unang *[[:en:New York Fashion Week|New York Fashion Week]]* ug mibuhat kauban ang magestilista nga si Andrew Gelwicks.

Niadtong Hulyo 2019, si Rock midula sa iyang bahin nga isip "The Playboy" sa usa ka napulo ka yugto sa ikaupatang *season* sa *[[:en:Escape the Night|Escape the Night]]*. Niadtong Disyembre 2019, gipahibalo sa MTV nga gibituonan siya sa sunod nga *season* sa *No Filter*, usa ka pasundayag sa YouTube.

Niadtong Mayo 9, 2020, mipakita siya sa ikatulo nga yugto sa *Instant Influencer*, usa ka kompetisyon-kamatuoran sa YouTube Originals  nga gipanag-iyahan ni James Charles. Niadtong Mayo 14, 2021, mipakita siya sa *music video* ni Bella Poarch alang sa iyang kinunahang singgol nga "Build a Bitch,". Ginapakita usab sa bidyo ang uban pang mga bantogan sa internet. Niadtong Hunyo 2021, nominado si Bretman alang sa usa ka "MTV Movie and TV Award" alang sa "pagka-*Breakthrough Social Star*" nga kategoriya. Gipahibalo siya ang mananaog sa adlaw niining seremonya.

Niadtong Agosto 2021, mipakita siya usab sa *music video* alang sa awit nila Sub Urban ug Bella Poarch nga "INFERNO". Apan niana, gipasiugda usab niya ang *music video*.

## Pilmograpiya

## Mga ganti ug pasidungog

## Mga pakisayran

## Mga sumpay sa gawas
* 
*